Mimi metalac
<s>Mimì metallurgico ferito nell'onore (), u Jugoslaviji prikazan pod skraćenim naslovom Mimi metalac, je talijanska filmska komedija snimljena u režiji Line Wertmüller i premijerno prikazana početkom 1972. godine.</s><s>Protagonist, koga tumači Giancarlo Giannini, je siromašni Sicilijanac koji se zbog simpatija za komuniste zamjerio lokalnoj Mafiji i ostao bez posla, te je prisiljen napustiti suprugu (čiji lik tumači Agostina Belli) i potražiti posao u Torinu.</s><s>Radnja prikazuje njegov život, odnosno kako postane rastrgnut između porodice u starom kraju i trockističke prodavačice cvijeća (čiji lik tumači Mariangela Melato) sa kojom ima dijete, odnosno između svojih ideala i surove stvarnosti.</s>

<s>Mimi metalac je karakterizirao prilično mračan ton, ali i ironičan komentar na tadašnja burna politička previranja u Italiji, kao i sveprisutnu korupciju i svemoćan organizirani kriminal, kao i stil koji je inzistirao na grotesknim prizorima.</s><s>To je najviše došlo do izražaja u antologijskoj sceni u kojoj protagonist, nastojeći se osvetiti muškarcu koji mu je "nabio rogove", zavodi i potom pokušava voditi ljubav s njegovom  gojaznom suprugom (čiji lik tumači Elena Fiore, kojoj je to bila prva uloga).</s><s>Mimi metalac je osvojio niz nacionalnih filmskih nagrada, te postao jedno od najboljih i najuspješnijih ostvarenja u glumačkoj karijeri Giancarla Gianninija.</s><s>On će s Wertmüller surađivati u još nekoliko filmova, uključujući znameniti (i Mimiju stilom sličan) Pasqualino Sedam ljepota.</s>

<s>Godine 1977. je u SAD snimljen remake pod naslovom Which Way Is Up? gdje je glavnu ulogu tumačio Richard Pryor.</s>

<s>Uloge
 Giancarlo Giannini ...</s><s>Carmelo Mardocheo / Mimí
 Mariangela Melato ...</s><s>Fiorella Meneghini
 Turi Ferro ...</s><s>Don Calogero / Vico Tricarico / Salvatore Tricarico
 Agostina Belli ...</s><s>Rosalia Capuzzo in Mardocheo
 Luigi Diberti ...</s><s>Pippino
 Elena Fiore ...</s><s>Amalia Finocchiaro
 Tuccio Musumeci ...</s><s>Pasquale
 Ignazio Pappalardo ...</s><s>Massaro 'Ntoni
 Gianfranco Barra ...</s><s>Nar.</s><s>Amilcare Finnocchiaro
 Livia Giampalmo ...</s><s>Violetta</s>

<s>Vanjske veze</s>

<s>Italijanski filmovi
Filmske komedije
Dramski filmovi
Politički filmovi
Crnohumorni filmovi</s>

